Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 2021 M. VISUOMENĖS SVEIKATOS RĖMIMO SPECIALIOSIOS PROGRAMos ir LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTŲ PARAIŠKŲ TEIKIMO IR ATRANKOS KONKURSO TVARKOS APRAŠO PATVIRTINIMO**

2021 m. balandžio 20 d. Nr. 34-770

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, bei Lietuvos Respublikos sveikatos sistemos įstatymo 41 straipsniu ir 63 straipsnio 5 punktu, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės 2021 m. Visuomenės sveikatos rėmimo specialiąją programą (pridedama);

2. Patvirtinti Lazdijų rajono savivaldybės visuomenės sveikatos rėmimo specialiosios programosprojektų paraiškų teikimo ir atrankos konkurso tvarkos aprašą (pridedamas).

3. Pripažinti netekusiu galios Lazdijų rajono savivaldybės tarybos 2014 m. lapkričio 13 d. sprendimą Nr. 5TS-1325 „Dėl Lazdijų rajono savivaldybės visuomenės sveikatos rėmimo specialiosios programos rengimo, sudarymo, tvirtinimo ir vykdymo nuostatų patvirtinimo“.

Savivaldybės merė Ausma Miškinienė

Lina Džiaukštienė, tel. 8 610 43 868

**LAZDIJŲ RAJONO SAVIVALDYBĖS TARYBOS SPRENDIMO ,,DĖL LAZDIJŲ RAJONO SAVIVALDYBĖS 2021 METŲ VISUOMENĖS SVEIKATOS RĖMIMO SPECIALIOSIOS PROGRAMos ir LAZDIJŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTŲ PARAIŠKŲ TEIKIMO IR ATRANKOS KONKURSO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2021 m. kovo 2 d.

Sprendimo parengtas vadovaujantis Lietuvos Respublikos vietos savivaldos įstatymo Lietuvos Respublikos vietos savivaldos įstatymo 16 straipsnio 2 dalies 40 punktu, bei Lietuvos Respublikos sveikatos sistemos įstatymo 41 straipsniu ir 63 straipsnio 5 punktu.

**Programos tikslas** – patvirtinti Lazdijų rajono savivaldybės 2021 m. visuomenės sveikatos rėmimo specialiąją programą ir Lazdijų rajono savivaldybės visuomenės sveikatos rėmimo specialiosios programosprojektų paraiškų teikimo ir atrankos konkurso tvarkos aprašą.

**Projekto esmė** –remti visuomenės sveikatos priežiūros priemones, stiprinančias gyventojų sveikatą, mažinančias sveikatą žalojančios elgsenos paplitimą, užtikrinančias sveikatai palankią aplinką, finansuojant savivaldybės remiamas visuomenės sveikatos veiklas. Programos įgyvendinimas padės formuoti atsakingą visuomenės požiūrį į sveikatą, leis sumažinti gyventojų sergamumą, invalidumo ir ankstyvo mirtingumo atvejų, kuriuos lemia neteisinga žmonių gyvensena, elgsena, neigiami aplinkos veiksniai. Programa turėtų padėti pasiekti aukštą fizinės ir psichinės sveikatos lygį. Programa taip pat siekiama didinti informacijos prieinamumą piliečiams, kad jie galėtų priimti geriausiai savo interesus atitinkančius sprendimus.

Lazdijų rajono savivaldybės visuomenės sveikatos rėmimo specialiosios programos lėšos, kurios sudaro 2021 m. 5390, 00 eurus. naudojamos visuomenės sveikatos priemonėms finansuoti. Šioms priemonėms įgyvendinti (finansavimui gauti) paraiškas gali teikti visuomeninės organizacijos, ginančios ir propaguojančios visuomenės sveikatos m. interesus, biudžetinės ir viešosios įstaigos.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyr. specialistė Lina Džiaukštienė.

Socialinės paramos ir sveikatos skyriaus

vyr. specialistė Lina Džiaukštienė